Brūss Viliss

Volters Brūss Viliss (Walter Bruce Willis; dzimis  Idārā-Oberšteinā, VFR) ir bijušais amerikāņu aktieris, kinoproducents un dziedātājs.

 Dzīvesgājums 
Viliss piedzima Rietumvācijā amerikāņu karavīra un vācietes ģimenē. Kad Brūsam bija divi gadi, tēvs atvaļinājās no dienesta, un ģimene pārvācās uz mazu Ņūdžersijas pilsētiņu Kerinspointu, ASV. Skolas laikā Viliss sāka piedalīties teātra iestudējumos.

1977. gadā Viliss devās uz Ņujorku, kur arī uzsāka savu karjeru. Par pirmajiem Vilisa panākumiem kļuva Sema Šeparda Brodvejas uzvedums "Muļķītis mīlestībai" (Fool for Love), kur sākumā viņš dublēja galvenās lomas izpildītāju. No 1980. gada Viliss filmējās televīzijas filmās. Uz lielajiem ekrāniem debitēja Bleika Edvardsa komēdijā "Aklais randiņš" (Blind Date, 1987), kurā viņš spēlēja kopā ar Kimu Beisingeri. Nākamā filma bija "Cietais rieksts" (1988). Par galvenās lomas, policista Džona Makleina, atveidošanu aktieris saņēma 5 miljonu lielu honorāru, kas tajā laikā bija liela summa. Šo lomu Viliss tēloja arī filmas turpinājumos — filmu ciklā "Cietais rieksts", kas guva lielus komerciālus panākumus.

Par lomu TV seriālā "Mēnessgaisma, detektīvu aģentūra" (Moonlighting, 1985—1989) Viliss trīs reizes nominēts Zelta globusa balvai, no kurām vienu reizi balvu ieguva (1987). Vēl viena Zelta globusa nominācija Vilisam ir par lomu filmā In Country (1989). Ieguvis arī divas Emmy balvas — par lomu "Mēnessgaisma, detektīvu aģentūra" un kā viesaktieris TV seriālā "Draugi".

Viliss tēlojis lomas arī tādās pazīstamās filmās kā "Pēdējais skauts" (The Last Boy Scout, 1991), "Nakts krāsa" (Color of Night, 1994), "Lubene" (1994), Nobody's Fool (1994), "12 pērtiķi" (1995), "Piektais elements" (1997), "Šakālis" (The Jackal, 1997) "Armagedons" (1998), "Sestais prāts" (1999), "Neievainojamais" (Unbreakable, 2000), "Visi deviņi jardi" (2000), "Grēku pilsēta" (2005), "Slevina laimīgais skaitlis" (2006), "RED aģenti: atvaļināti un sevišķi bīstami" (2010), "Neiznīcināmie 2" (2012), "Mēness lēkta karaļvalsts" (2012), "RED aģenti 2" (2013), "Grēku pilsēta: Liktenīgā sieviete" (2014).

Brūss Viliss 1987. gadā apprecējās ar aktrisi Demiju Moru. Būdami precējušies, slavenību pāris 1991. gadā kopā ir piedalījušies filmā "Mirstīgās domas" (Mortal Thoughts). Vilisam un Morai ir trīs meitas: Rumera, Skauta un Talula Bella. Pēc 10 kopdzīves gadiem, 1998. gadā viņi paziņoja par laulības šķiršanu. Oficiāli laulību šķīra 2000. gadā.

Viliss ir saņēmis dažādus apbalvojumus un publiski ir paudis savu atbalstu ASV Gaisa spēkiem.

2022. gadā Viliss paziņoja par kinokarjeras noslēgšanu afāzijas dēļ, kas ietekmēja viņa runas prasmes un kognitīvās spējas. 2023. gada 16. februārī viņa ģimene paziņoja, ka Vilisa stāvoklis ir progresējis un viņam ir diagnosticēta frontotemporālā demence.

 Filmogrāfija 
GadsNosaukumsPiezīmes1980The First Deadly Sintitros nav minēts1981Prince of the Citytitros nav minēts1982"Spriedums" (The Verdict)titros nav minēts1987"Aklais randiņš" (Blind Date)1988"Slepkavība Holivudā" (Sunset)"Cietais rieksts" (Die Hard)1989In Country"Kurš nu runātu" (Look Who's Talking)balss1990"Cietais rieksts 2" (Die Hard 2)"Kurš nu runātu 2" (Look Who's Talking Too)balssThe Bonfire of the Vanities1991"Ar domu par nāvi" (Mortal Thoughts)"Hudzonas vanags" (Hudson Hawk)arī stāsta autors"Bilijs Batgeits" (Billy Bathgate)"Pēdējais skauts" (The Last Boy Scout)1992"Spēlmanis" (The Player)"Nāve viņai piestāv" (Death Becomes Her)1993"Lampūni. Pielādētais ierocis" (Loaded Weapon 1)titros nav minēts"Sitiena attālumā" (Striking Distance)1994"Lubene" (Pulp Fiction)"Norss" (North)"Nakts krāsa" (Color of Night)"Neviens nav muļķis" (Nobody's Fool)1995"Cietais rieksts 3" (Die Hard with a Vengeance)"Četras istabas" (Four Rooms)titros nav minēts"12 pērtiķi" (12 Monkeys)1996"Līdz pēdējam vīram" (Last Man Standing)Beavis and Butt-Head Do Americabalss1997"Piektais elements" (The Fifth Element)"Šakālis" (The Jackal)Broadway Brawlerarī producents1998"Merkūrijs briesmās" (Mercury Rising)"Armagedons" (Armageddon)"Aplenkumā" (The Siege)1999"Čempionu brokastis" (Breakfast of Champions)"Sestais prāts" (The Sixth Sense)"Stāsts par mums" (The Story of Us)2000"Visi deviņi jardi" (The Whole Nine Yards)"Mazais" (The Kid)"Neievainojamais" (Unbreakable)2001"Bandīti" (Bandits)2002"Hārta karš" (Hart's War)Grand ChampionThe Crocodile Hunter: Collision Coursetikai izpildproducents2003"Saules asaras" (Tears of the Sun)"Mežonīgie knauķi" (Rugrats Go Wild)balss"Čārlija eņģeļi: Pilna jauda" (Charlie's Angels: Full Throttle)titros nav minēts2004"Visi desmit jardi" (The Whole Ten Yards)"Oušena ducis" (Ocean's Twelve)2005"Ķīlnieks"arī producents"Grēku pilsēta" (Sin City)2006"Narkodīleris" (Alpha Dog)"Slevina laimīgais skaitlis" (Lucky Number Slevin)"16 kvartāli" (16 Blocks)"Otrpus žogam" (Over the Hedge)balss"Ātrās ēdināšanas nācija" (Fast Food Nation)The Astronaut Farmertitros nav minētsHammy's Boomerang Adventurebalss; īsfilmaThe Hip Hop Projectdokumentālā filma; arī izpildproducents2007"Pavedināt svešinieku" (Perfect Stranger)"Šausmu planēta" (Planet Terror)"Cietais rieksts 4" (Live Free or Die Hard)Nancy Drewtitros nav minēts2008Assassination of a High School President"Kas tikko notika" (What Just Happened)2009"Surogāti" (Surrogates)2010Cop Out"Neiznīcināmie" (The Expendables)titros nav minēts"RED aģenti: atvaļināti un sevišķi bīstami" (Red)2011The Black Mambaīsfilma"Nodevība" (Setup)"Viltība. 44" (Catch .44)2012"Lieciet likmes uz favorītu" (Lay the Favorite)"Gaišā dienas laikā" (The Cold Light of Day)"Mēness lēkta karaļvalsts" (Moonrise Kingdom)"Neiznīcināmie 2" (The Expendables 2)"Laika cilpa" (Looper)"Ar uguni pret uguni" (Fire with Fire)2013"Cietākais rieksts" (A Good Day to Die Hard)"G. I. Joe: Kobras sacelšanās" (G.I. Joe: Retaliation)"RED aģenti 2" (Red 2)2014"Grēku pilsēta: Liktenīgā sieviete" (Sin City: A Dame to Kill For)The Prince2015Vice"Austrumu dēka" (Rock the Kasbah)Extraction2016Precious CargoMarauders"Sašķeltais" (Split)titros nav minēts2017"Suns viņu zina" (Once Upon a Time in Venice)"Pirmā slepkavība" (First Kill)2018Acts of Violence"Pēdējā vēlēšanās" (Death Wish)"Atmaksa" (Reprisal)Air Strike2019"Misters Stikls" (Glass)"LEGO filma 2" (The Lego Movie 2: The Second Part)balss"Bruklina bez mātes" (Motherless Brooklyn)Between Two Ferns: The Moviearhīva materiāli10 Minutes Gone"Traumu centrs" (Trauma Center)2020Survive the NightHard KillBreach2021Cosmic SinOut of Death"Pusnakts labības laukā" (Midnight in the Switchgrass)Survive the Game"Apeks" (Apex)DeadlockFortress2022American SiegeGasoline AlleyA Day to DieCorrective MeasuresFortress: Sniper's EyeVendetta"Baltais zilonis" (White Elephant)"Nepareizā vieta" (Wrong Place)Wire Room"Detektīvs Naits" (Detective Knight: Rogue)"Paradīzes pilsēta" (Paradise City)"Detektīvs Naits: Izpirkšana" (Detective Knight: Redemption)2023"Detektīvs Naits 3" (Detective Knight: Independence)Assassin

 Atsauces 

 Ārējās saites 

Kategorija:1955. gadā dzimušie
Kategorija:Amerikāņu kinoaktieri
Kategorija:ASV kinoproducenti
Kategorija:Zelta globusa balvas ieguvēji
Kategorija:Emmy balvas ieguvēji
Kategorija:Reinzemē-Pfalcā dzimušie